**APSTIPRINĀTS:**

AS ,,Daugavpils satiksme”

Iepirkuma komisijas

2020.gada 15.septembrī sēdē

Iepirkuma komisijas priekšsēdētājs

\_\_\_\_\_\_\_\_\_\_\_\_\_\_\_\_\_ /D.Rodionovs/

**Iepirkuma procedūras**

**“****Mazietilpības autobusu iegāde”,**

 **identifikācijas Nr. ASDS/2020/68,**

**dokumentācija**

Daugavpilī, 2020

1. **Iepirkuma** **procedūras identifikācijas numurs, Pasūtītājs**
	1. Iepirkuma procedūras identifikācijas numurs ir ASDS/2020/68.
	2. Pasūtītājs:

|  |  |
| --- | --- |
| Pasūtītāja nosaukums | AS ,,Daugavpils satiksme” |
| Adrese | 18.Novembra iela 183, Daugavpils, Latvija, LV-5417 |
| Reģ. Nr | 41503002269 |
| Kontaktpersona | Dmitrijs Rodionovs |
| Tālruņa numurs | 65433632 |
| Faksa numurs | 65434203 |
| e-pasta adrese | info@dsatiksme.lv |
| Darba laiks | pirmdiena, otrdiena, trešdiena, ceturtdiena |  8:00 – 12:00, 12:45 – 17:00 |
| Piektdiena |  8:00 – 12:00, 12:45 – 15:45 |

1.3. Iepirkuma procedūras ,,Mazietilpības autobusu iegāde”, identifikācijas Nr. ASDS/2020/68, dokumentācija (turpmāk – Iepirkuma dokumentācija) ar visiem pielikumiem ir brīvi pieejama Pasūtītāja mājas lapā internetā www.satiksme.daugavpils.lv, kā arī Daugavpils pilsētas domes mājas lapā www.daugavpils.lv. Ar iepirkuma dokumentāciju papīra formātā piegādātāji var iepazīties, ierodoties 18.Novembra ielā 183, Daugavpilī, AS ,,Daugavpils satiksme”, 2.stāvā 1.kab., pirmdienās, otrdienās, trešdienās, ceturtdienās - no plkst. 08:00 līdz 12:00 un no plkst. 12:45 līdz 17:00, un piektdienās – no plkst.08:00 līdz 12:00 un no plkst. 12:45 līdz plkst. 15:45.

1.4. Pasūtītājs nodrošina brīvu un tiešu elektronisko pieeju Iepirkuma procedūras dokumentiem, tai skaitā ar papildus informācijas nosūtīšanu ieinteresētajam piegādātājam, kas uzdevis jautājumus, ievieto šo informāciju mājas lapā, internetā, kurā ir pieejami iepirkuma procedūras dokumenti, norādot arī uzdoto jautājumu. Informācija par iepirkuma procedūru tiek publicēta Pasūtītāja mājas lapā internetā [www.satiksme.daugavpils.lv](http://www.satiksme.daugavpils.lv), Daugavpils pilsētas domes mājas lapā [www.daugavpils.lv](http://www.daugavpils.lv) un Iepirkumu uzraudzības biroja Publikāciju vadības sistēmā. Piegādātāja pienākums ir pastāvīgi un patstāvīgi sekot mājas lapā publicētajai informācijai un ņemt vērā to, sagatavojot savu piedāvājumu.

1.5.Pasūtītājs veic iepirkumu saskaņā ar 07.05.2019. Iepirkumu vadlīnijām sabiedrisko pakalpojumu sniedzējiem (turpmāk – Vadlīnijas).

1. **Iepirkuma priekšmets, līguma izpildes laiks un vieta**
	1. Iepirkuma priekšmets ir **četru mazietilpības autobusu** iegāde saskaņā ar Tehnisko specifikāciju (Iepirkuma dokumentācijas Pielikums Nr.1).
	2. Iepirkuma priekšmets nav sadalīts daļas.
	3. Līgumu izpildes termiņš **6 (sešu)** mēnešu laikā no līguma noslēgšanas dienas.

2.4. Līguma izpildes vieta - Kārklu iela 24, Daugavpils, Latvija.

1. **Piedāvājuma iesniegšanas un atvēršanas vieta, datums, laiks, kārtība un derīguma termiņš**
	1. Ieinteresētie piegādātāji piedāvājumus var iesniegt ,,Daugavpils satiksme”, 18.Novembra ielā 183, Daugavpilī, 2.stāva 1.kab, darbadienās no plkst. 08:00 līdz 12:00 un no plkst. 12:45 līdz 17:00, un piektdienās –no plkst.08:00 līdz 12:00 un no plkst. 12:45 līdz plkst. 15:45., bet ne vēlāk kā **līdz 2020.gada 8.oktobrim**, **plkst.10:00**, iesniedzot personīgi vai piegādājot ar kurjerpastu. Piedāvājumi, kas iesniegti pēc minētā termiņa, neatvērti un nereģistrēti tiks atdoti atpakaļ iesniedzējiem. Piedāvājumi tiks atvērti tūlīt pēc piedāvājumu iesniegšanas termiņa beigām atklātā sanāksmē AS ,,Daugavpils satiksme”, 18.Novembra ielā 183, Daugavpilī, 2.stāva konferenču zālē.
		1. Piedāvājumu atvēršanā var piedalīties visas ieinteresētās personas.
		2. Piedāvājumus atver to iesniegšanas secībā, nosaucot pretendentu, piedāvājuma iesniegšanas laiku, piedāvāto cenu un citas ziņas, kas raksturo piedāvājumu.
		3. Pretendentu iesniegtie piedāvājumi ir derīgi un saistoši pretendentiem līdz iepirkuma līguma noslēgšanai - vismaz 120 (viens simts divdesmit) kalendārās dienas, skaitot no Iepirkuma dokumentācijas 3.1.punktā noteiktās piedāvājumu atvēršanas dienas.
		4. Ja objektīvu iemeslu dēļ iepirkuma līgumu nevar noslēgt noteiktajā termiņā, Pasūtītājs rakstiski var pieprasīt piedāvājuma derīguma termiņa pagarināšanu.
2. **Piedāvājuma noformējums.**
	1. Piedāvājumā jāiekļauj dokumenti šādā secībā:
		1. titullapa ar nosaukumu ,,Mazietilpības autobusu iegāde”, identifikācijas Nr. ASDS/2020/68, kā arī Pretendenta nosaukums un juridiskā adrese,
		2. satura rādītājs ar lapu numerāciju,
		3. pieteikums par piedalīšanos iepirkumā (Pielikums Nr.1);
		4. aizpildīts un parakstīts finanšu piedāvājums atbilstoši Iepirkuma dokumentācijas 8.punktam un Iepirkuma dokumentācijas Pielikumam Nr.5,
		5. atlases dokumenti atbilstoši Iepirkuma dokumentācijas 6.punktam;
		6. aizpildīts Iepirkuma dokumentācijas Pielikums Nr.3;
		7. aizpildīts un parakstīts tehniskais piedāvājums atbilstoši Iepirkuma dokumentācijas 7.punktam un Pielikumam Nr.4.
	2. Visa Iepirkuma dokumentācijā noteiktā informācija Pretendentam jāiesniedz rakstiski un atbilstoši Iepirkuma dokumentācijas pievienotajiem pielikumiem.
	3. Piedāvājums jāsagatavo latviešu valodā, datorrakstā, tam jābūt skaidri salasāmam, bez labojumiem un dzēsumiem. Pretendenta iesniegtos atlases dokumentus, tehnisko un finanšu piedāvājumu var iesniegt arī citā valodā, ja tiem ir pievienots tulkojums latviešu valodā saskaņā ar 2000.gada 22.augusta MK noteikumu Nr.291 „[Kārtība, kādā apliecināmi dokumentu tulkojumi valsts valodā](http://www.likumi.lv/doc.php?id=10127)” prasībām. Par dokumentu tulkojuma atbilstību oriģinālam atbild Pretendents.
	4. Piedāvājumā drīkst iesniegt dokumentu oriģinālus vai to atvasinājumus. Piedāvājumā vai pēc iepirkuma komisijas pieprasījuma drīkst iesniegt tikai tādus dokumentu oriģinālus, kuriem ir juridisks spēks. Lai dokuments iegūtu juridisku spēku, tam jābūt izdotam un noformētam atbilstoši Dokumentu juridiskā spēka likumam, bet ārvalstī izsniegtam publiskam dokumentam jābūt noformētam vai legalizētam atbilstoši Dokumentu legalizācijas likuma prasībām.
	5. Piedāvājums jāiesniedz ar cauršūtām un sanumurētām lapām, ar papīra uzlīmi, kas nostiprina auklu. Uz papīra uzlīmes izvieto apliecinājuma tekstu ,,Sanumurētas un cauršūtās [caurauklotas] x (xx) lapas’’, kur zīmes ,,x’’ vietā norāda ar cipariem, bet zīmes ,,xx’’ vietā – ar vārdiem rakstītu atbilstošu lapu skaitu. Minēto apliecinājuma tekstu ar parakstu apliecina tā persona, kura sanumurēja un cauršuva (cauraukloja) dokumenta atsavinājuma lapas (parakstā iekļauj attiecīgās personas personisko parakstu, tā atšifrējumu un ziņas, kas ļauj nepārprotami identificēt šo personu), kā arī norāda datumu, kad izdarīts apliecinājums.
	6. Pretendents ir tiesīgs visu iesniegto dokumentu atvasinājums un tulkojumu pareizību apliecināt ar vienu apliecinājumu.
	7. Piedāvājums jāparaksta personai, kura likumiski pārstāv Pretendentu, vai ir pilnvarota pārstāvēt Pretendentu šajā iepirkuma procedūrā.
	8. Pretendentam jāiesniedz 1 (viens) piedāvājuma oriģināls un 1 (viena) kopija, katrs savā iesējumā. Uz oriģināla iesējuma pirmās lapas augšējā labajā stūrī ar lielajiem burtiem jābūt norādei "ORIĢINĀLS", uz kopijas iesējuma pirmās lapas augšējā labajā stūrī ar lielajiem burtiem jābūt norādei "KOPIJA". Apliecinājuma uzrakstā norāda ar lielajiem burtiem rakstītus atbilstošus vārdus "KOPIJA PAREIZA", dokumenta atvasinājuma apliecinātājas personas pilnu amata nosaukumu (ievērot arī pilnu organizācijas nosaukumu), personisko parakstu un tā atšifrējumu, apliecinājuma vietas nosaukumu, apliecinājuma datumu.
	9. Iesējumiem jābūt iepakotiem vienā pakā ar norādi: AS ,,Daugavpils satiksme” , 18.Novembra ielā 183, Daugavpilī, LV-5417, piedāvājums iepirkumam “Mazietilpības autobusu iegāde”, identifikācijas Nr.ASDS/2020/68, neatvērt līdz **2020.gada 8.oktobra plkst.10:00**, Pretendenta nosaukums, adrese, tālrunis.
	10. Piedāvājuma grozījumi vai paziņojums par piedāvājuma atsaukšanu jāiesaiņo, jānoformē un jāiesniedz tāpat kā piedāvājums, attiecīgi norādot „Piedāvājuma grozījumi” vai „Piedāvājuma atsaukums”.
	11. Tie piedāvājumi, kas iepirkumam tiks iesniegti pēc noteiktā termiņa, netiks pieņemti vai bez atvēršanas un reģistrēšanas tiks nodoti vai nosūtīti atpakaļ iesniedzējam.
3. **Pretendentu izslēgšanas nosacījumi**
	1. Pasūtītājs tiesīgs izslēgt pretendentu no dalības iepirkuma procedūrā šādos gadījumos, ja:
		1. ir konstatēts, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā kādā no valstīm pārsniedz 150 *eiro*. Attiecībā uz Latvijā reģistrētiem un pastāvīgi dzīvojošiem pretendentiem sabiedrisko pakalpojumu sniedzējs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes administrēšanas sistēmas pēdējās datu aktualizācijas datumā;
		2. ir pasludināts pretendenta maksātnespējas process, apturēta kandidāta vai pretendenta saimnieciskā darbība vai kandidāts vai pretendents tiek likvidēts.
	2. Pasūtītājs 5.1.punktā izslēgšanas noteikumus pārbauda publiskajās datu bāzēs. Gadījumā, ja Pasūtītājs publiskajās datu bāzēs nevar iegūt 5.1.p. informāciju par pretendentu, tad Pasūtītājs pieprasa, lai pretendents 10 (desmit) dienu laikā iesniedz atbilstošas izziņas.
	3. Pretendentam, ja tas ir reģistrēts ārvalstī vai ārvalstī ir tā pastāvīgā dzīvesvieta jāiesniedz:
		1. ārvalsts kompetentas institūcijas izdotu izziņu, kas apliecina, ka pretendentam, nav pasludināts pretendenta maksātnespējas process, apturēta pretendenta saimnieciskā darbība vai pretendents tiek likvidēts;
		2. ārvalsts kompetentas institūcijas izdotu izziņu, kas apliecina, ka pretendentam, ja tas ir reģistrēts ārvalstī vai ārvalstī ir tā pastāvīgā dzīvesvieta, attiecīgajā ārvalstī nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 eiro.
	4. Pasūtītājs pieņem pretendenta, katra piegādātāju apvienības dalībnieka, katras personas, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, kā arī katra norādīta apakšuzņēmēja, iesniegtais Eiropas vienotais iepirkuma procedūras dokuments, vērtējot tā saturu tiktāl, ciktāl tas nepieciešams, lai apliecinātu saskaņā ar Iepirkuma dokumentācijas nosacījumiem izvirzītās kvalifikācijas prasības un izslēgšanas noteikumus. Šis dokuments ir pieejams aizpildīšanai - Eiropas vienotais iepirkuma dokuments pieejams Eiropas Komisijas mājaslapā: <https://ec.europa.eu/growth/tools-databases/espd>, kā arī *word* formātā Iepirkumu uzraudzības biroja mājaslapā.
	5. Attiecībā uz pretendentu, kuram būtu piešķiramas līguma slēgšanas tiesības, iepirkuma komisija SPSIL 48.pantā noteiktajā kārtībā pārbauda SPSIL 48.panta pirmajā daļā noteiktos pretendentu izslēgšanas gadījumus un Starptautisko un Latvijas Republikas nacionālo sankciju likuma 11.1 pantā noteiktajā kārtībā pārbauda tajā noteiktos pretendentu izslēgšanas gadījumus.
4. **Atlases dokumenti**

Pretendentam jāiesniedz :

6.1. Latvijas Republikas Uzņēmumu reģistra vai līdzvērtīgas iestādes citā valstī izsniegta dokumenta kopija (pēc nepieciešamības Pasūtītājs it tiesīgs pieprasīt uzradīt oriģinālu vai iesniegt apliecinātu kopiju) par pretendenta paraksta tiesībām parakstīt iesniegto piedāvājumu un slēgt iepirkuma līgumu.

6.2. Rakstiskas pilnvaras kopija (pēc nepieciešamības Pasūtītājs it tiesīgs pieprasīt uzradīt oriģinālu vai iesniegt apliecinātu kopiju) piedāvājumu parakstījušai personai uzņemties saistības pretendenta vārdā, ja piedāvājumu ir parakstījusi persona, kurai nav Latvijas Republikas Uzņēmumu reģistra vai līdzvērtīgas iestādes citā valstī izsniegta izziņa par pretendenta paraksta tiesībām.

6.3. Pretendenta izziņa par to, ka Pretendenta vidējais finanšu apgrozījums (neto) gadā par trim iepriekšējiem gadiem (2017., 2018., 2019.) ir ne mazāks par 350000,00 (trīs simti piecdesmit tūkstoši eiro, 00centi) EUR (Iepirkuma dokumentācijas pielikums Nr.2) Ja pretendenta saimnieciskā darbība ir mazāka par 3 (trim) gadiem, šajā Iepirkuma dokumentācijas punktā minētā prasība attiecas uz vidējo finanšu neto apgrozījumu par Pretendenta nostrādāto laiku.

6.4. Pretendents iepriekšējo 3 (trīs) kalendāro gadu laikā (2017., 2018., 2019.) (uzņēmumi, kas dibināti vēlāk norāda par nostrādāto periodu) ir piegādājis vismaz vienu mazietilpības autobusu (Aizpildīt Iepirkuma dokumentācijas Nr.3 ,,Piegādāto mazietilpības autobusu saraksts”), kura tehniskie parametri ir līdzīgi Iepirkuma dokumentācijas 4.pielikumā (tehniskā specifikācija) norādītajiem parametriem.

6.5. Pretendenta rakstisks apliecinājums, ka viņš ir iepazinies un piekrīt līguma projekta nosacījumiem (Iepirkuma dokumentācijas Pielikums Nr.6 ,,Līguma projekts”).

6.8. Pretendenta apliecinājums, ka Pretendenta piegādāto mazietilpības autobusu garantijas termiņš ir ne mazāk ka 3 (trīs) gadi bez nobraukuma ierobežojuma.

6.9. Ja piedāvājumu iesniedz piegādātāju apvienība, iesniedzamo dokumentu paketei jāpievieno sadarbības līgumu, kurā noteikts, ka visi piegādātāju apvienības dalībnieki kopā un atsevišķi ir atbildīgi par līguma izpildi un pilnvara galvenajam dalībniekam pārstāvēt piegādātāju apvienību Iepirkuma procedūrā un dalībnieku vārdā parakstīt piedāvājuma dokumentus. Sadarbības līgumā obligāti ir jābūt fiksētam, kādas juridiskās un/vai fiziskās personas ir apvienojušās piegādātāju apvienībā, katra piegādātāju apvienības dalībnieka veicamo darbu apjomam, apliecinājumam, ka gadījumā, ja piegādātāju apvienība tiks noteikta par iepirkuma procedūras uzvarētāju, piegādātāju apvienība normatīvajos aktos noteiktajā kārtībā reģistrēs pilnsabiedrību ar pilnu atbildību katram no biedriem.

1. **Tehniskais piedāvājums**

Pretendentam jāiesniedz:

* 1. Tehnisko piedāvājumu atbilstoši tehniskās specifikācijas norādītajām prasībām (Iepirkuma dokumentācijas Pielikums Nr. 4 ,,Tehniskā specifikācija”),
	2. Tehnisko piedāvājumu jānoformē uz Pretendenta veidlapas un tajā jāiekļauj:
		1. Iepirkuma nosaukumu un identifikācijas numuru;
		2. detalizētu aprakstu atbilstoši Tehniskajai specifikācijai;
		3. Pretendenta likumiskā pārstāvja vai pilnvarotās personas pilnvarojuma parakstu,

 amatu, datumu, zīmogu.

1. **Finanšu piedāvājums**

Pretendentam jāiesniedz:

* 1. Aizpildīts Finanšu piedāvājums atbilstoši Iepirkuma dokumentācijas Pielikumam Nr.5 ,,Pretendentu finanšu piedāvājums”.
	2. Pretendentam Finanšu piedāvājuma cenā jāietver piegādes izdevumus, nodokļus, nodevas un visas paredzamās ar līguma un tehniskas specifikācijas izpildi saistītās izmaksas, atskaitot PVN.
1. **Piedāvājumu izvērtēšanas kritēriji**
	1. Pasūtītājs piešķir iepirkuma līguma slēgšanas tiesības saimnieciski visizdevīgākajam piedāvājumam, kuru nosaka, ņemot vērā tikai cenu (pasūtītājs izvēlēsies piedāvājumu, kas būs atbilstošs visām iepirkuma procedūras dokumentācijas prasībām un kura cena būs zemākā).
2. **Piedāvājumu labošana un atsaukšana.**
	1. Pretendents var grozīt vai atsaukt savu iesniegto piedāvājumu, par to rakstiski paziņojot līdz piedāvājumu iesniegšanas termiņa beigām.
	2. Pretendenta paziņojums par labojumu vai atsaukšanu ir jāsagatavo un jāapzīmogo atbilstoši tiem Iepirkuma dokumentācijas noteikumiem, kas attiecas uz Piedāvājuma noformēšanu un iesniegšanu. Uz iepakojuma attiecīgi atzīmējot „LABOJUMS” vai „ATSAUKŠANA”, un jānogādā AS ,,Daugavpils satiksme”, 18.Novembra ielā 183, Daugavpilī, Latvijā, 2.stāvā, 1. kab., jānogādā personīgi vai atsūtot to pa pastu AS ,,Daugavpils satiksme”, 18.Novembra ielā 183, Daugavpilī, Latvijā, LV – 5417. Pasta sūtījumam jābūt nogādātam līdz **2020.gada 8.oktobrim, plkst. 10:00.**
3. **Iepirkuma dokumentu izskaidrojums.**
	1. Pretendentam, kas vēlas jebkuru iepirkuma dokumentu skaidrojumu, rakstiski pa pastu, e-pastu, vai faksu, jānosūta pieprasījums Pasūtītājam.
	2. Ja Ieinteresētais piegādātājs ne vēlāk kā Iepirkuma procedūras Iepirkuma dokumentācijas noteiktajā termiņā ir pieprasījis papildu informāciju par iepirkuma procedūru, Pasūtītājs to sniedz 5 (piecu) darbdienu laikā, bet ne vēlāk kā sešas dienas pirms piedāvājumu iesniegšanas termiņa beigām.
	3. Ja Pasūtītājs sniedz papildu informāciju kādam no Piegādātajiem, tad Pasūtītājs nosūta atbildi Piegādātājam, kas uzdevis jautājumu, un izvieto atbildi mājaslapā internetā [www.satiksme.daugavpils.lv](http://www.satiksme.daugavpils.lv) un [www.daugavpils.lv](http://www.daugavpils.lv), www.iub.gov.lv, kurā ir pieejami iepirkuma procedūras dokumenti, norādot arī uzdoto jautājumu.
4. **Iepirkuma procedūras dokumentu grozījumi.**
	1. Ja Iepirkuma dokumentos ir izdarīti grozījumi, Pasūtītājs ir tiesīgs pagarināt noteiktos pieteikumu un piedāvājumu iesniegšanas termiņus, publicējot paziņojumu par izmaiņām vai papildu informāciju www.satiksme.daugavpils.lv un [www.daugavpils.lv](http://www.daugavpils.lv), www.iub.gov.lv. Minimālais termiņš, par kuru Pasūtītājs ir tiesīgs pagarināt pieteikumu vai piedāvājumu iesniegšanas termiņu, ir septiņas dienas.
5. **Pretendenta tiesības un pienākumi.**
	1. Pretendentam ir pienākums:
		1. pēc Pasūtītāja pieprasījuma izskaidrot savu piedāvājumu Pasūtītāja noteiktajā termiņā. Ja Pretendents nesniedz šādus paskaidrojumus norādītajā termiņā, iepirkuma komisija ir tiesīga noraidīt Pretendenta piedāvājumu;
		2. rūpīgi iepazīties ar Iepirkuma dokumentācijas nosacījumiem un apņemties tos ievērot;
		3. Sagatavot piedāvājumus atbilstoši Iepirkuma dokumentācijas prasībām;
		4. **Līdz līguma noslēgšanai pēc Pasūtītāja pieprasījuma uzrādīt piedāvājamos autobusus.**
	2. Pretendentam ir tiesības:
		1. apvienoties apvienībā ar citiem pretendentiem un iesniegt vienu kopēju piedāvājumu,
		2. Pirms piedāvājumu iesniegšanas termiņa beigām grozīt vai atsaukt iesniegto piedāvājumu,
		3. Piedalīties piedāvājumu atvēršanas sanāksmē,
		4. Saņemt informāciju par iepirkuma procedūras rezultātiem.
6. **Iepirkuma komisijas pienākumi un tiesības**
	1. Iepirkuma komisijai ir tiesības:
		1. Nesniegt informāciju par citu piedāvājumu esamību laikā no piedāvājumu iesniegšanas dienas līdz to atvēršanas brīdim,
		2. Nesniegt informāciju par vērtēšanas procesu piedāvājumu vērtēšanas laikā līdz rezultātu paziņošanai,
		3. Pieaicināt ekspertus iepirkuma komisijas darba nodrošināšanai,
		4. Pieprasīt, lai Pretendents precizētu informāciju par savu piedāvājumu, ja tas nepieciešams piedāvājumu noformējuma pārbaudei, pretendentu atlasei, piedāvājumu atbilstības pārbaudei, kā arī piedāvājumu vērtēšanai un salīdzināšanai,
		5. Izdarīt grozījumus Iepirkuma dokumentācijas, ievērojot noteikto kārtību,
		6. Iepirkuma komisijai ir tiesības neizskatīt pretendenta piedāvājumu vai izslēgt pretendentu no turpmākās dalības jebkurā piedāvājumu izvērtēšanas stadijā, ja tiek konstatēti apstākļi, kas minēti Iepirkuma dokumentācijas 5.punktā,
		7. Iepirkuma komisijai ir tiesības pieprasīt Pretendentam uzrādīt iesniegto dokumentu atvasinājumu oriģinālus vai notariāli apliecinātas kopijas, ja Pretendents iesniedzis dokumentu atvasinājumus,

15.1.8.Iepirkuma komisija var lūgt, lai Pretendents vai kompetentas institūcijas papildina vai izskaidro dokumentus, kas iesniegti atbilstoši normatīvo aktu un šī Iepirkuma dokumentācijas prasībām. Iepirkuma komisija šīs tiesības izmanto tikai attiecībā uz tiem dokumentiem, kas ir bijuši iekļauti piedāvājumā līdz piedāvājumu iesniegšanas termiņa beigām. Iepirkuma komisija nosaka termiņu, līdz kuram Pretendentam jāsniedz atbilde.

 14.2. Iepirkuma komisijas pienākumi

14.2.1. Nodrošināt iepirkuma norisi un protokolēšanu;

14.2.2. Nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem,

14.2.3. Pēc ieinteresēto pretendentu pieprasījuma normatīvajos aktos noteiktajā kārtībā sniegt informāciju par iepirkuma procedūru,

14.2.4. Informēt visus Pretendentus par iepirkuma procedūras rezultātiem.

1. **Piedāvājumu atvēršana**
	1. Piedāvājumu atvēršana ir atklāta.
	2. Piedāvājumu atvēršanai Pasūtītājs rīko sanāksmi.
	3. Iepirkuma komisija atver iesniegtos piedāvājumus tūlīt pēc piedāvājumu iesniegšanas termiņa beigām iepirkuma procedūras Iepirkuma dokumentācijā noradītajā vietā un laikā.
	4. Piedāvājuma atvēršanas laikā katrs komisijas loceklis, kas piedalās sēdē, paraksta apliecinājumu, ka nav tādu apstākļu, kuru dēļ varētu uzskatīt, ka viņš ir personīgi ieinteresēts kāda Pretendenta darbībā vai arī saistīts ar to.
	5. Piedāvājumus atver to iesniegšanas secībā, nosaucot Pretendentu, piedāvājuma iesniegšanas laiku, piedāvāto cenu un jebkuru citu informāciju, ja komisija uzskata to par nepieciešamu. Pēc sanāksmes dalībnieka pieprasījuma Pasūtītājs uzrāda finanšu piedāvājumu, kurā atbilstoši pieprasītajai finanšu piedāvājuma formai norādīta piedāvājuma cena.
	6. Pēc katra piedāvājuma atvēršanas visi komisijas locekļi parakstās uz Pretendenta finanšu piedāvājuma katras lapas.
2. **Pretendentu atlases dokumentu, tehnisko piedāvājumu un finanšu piedāvājumu atbilstības pārbaude.**
	1. Pretendentu atlases dokumentus, tehnisko piedāvājumu un finanšu piedāvājumu atbilstības pārbaudi saskaņā ar Iepirkuma dokumentācijas prasībām komisija veic slēgtā sēdē.
	2. Ja Iepirkuma komisija pieprasa, lai Pretendents precizē informāciju par savu piedāvājumu, tā nosaka termiņu, līdz kuram Pretendentam jāsniedz atbilde.
	3. Komisija piedāvājumu vērtēšanā var pieaicināt ekspertus. Eksperts dod rakstisku vērtējumu, kuru pievieno komisijas sēdes protokolam. Ekspertu vērtējums komisijai nav saistošs.
	4. Katrs eksperts paraksta apliecinājumu, ka nav tādu apstākļu, kuru dēļ varētu uzskatīt, ka viņš ir personīgi ieinteresēts kāda Pretendenta darbībā vai arī saistīts ar to.
	5. Iepirkuma komisija pārbauda, vai piedāvājumā nav aritmētisku kļūdu. Ja piedāvājumā konstatētas aritmētiskas kļūdas, komisija tās labo.
	6. Par visiem aritmētisko kļūdu labojumiem Iepirkuma komisija paziņo Pretendentam, kura piedāvājumā labojumi izdarīti.
	7. Novērtējot un salīdzinot piedāvājumus, kuros bijušas aritmētiskas kļūdas, Iepirkuma komisija ņem vērā tikai tās cenas, kas ir izlabotas atbilstoši šī Iepirkuma dokumentācijas prasībām.
	8. Pēc Pretendentu atlases, Iepirkuma komisija saskaņā ar Iepirkuma dokumentācijas prasībām un kritēriju izvēlas Pretendentu piedāvājumu ar viszemāko cenu, kas atbilst Iepirkuma dokumentācijas prasībām.
	9. Ja iepirkuma komisija Pretendenta piedāvājumu uzskata par nepamatoti lētu, iepirkuma komisija pirms šāda piedāvājuma iespējamās noraidīšanas rakstveidā pieprasa no Pretendenta detalizētu paskaidrojumu par būtiskiem piedāvājuma nosacījumiem, kā arī ļauj Pretendentam iesniegt pierādījumus, kurus tas uzskata par nepieciešamiem, dodot saprātīgu termiņu paskaidrojuma un pierādījumu iesniegšanai. Pretendenta piedāvājums tiek noraidīts tikai gadījumā, ja Pretendents nav varējis norādīt tehnoloģijas, tehniskos risinājumus, tirgus apstākļus, preces īpašības vai citus objektīvus pierādījumus, kas ļauj piedāvāt tik lētu cenu.
3. **Lēmuma pieņemšana, paziņošana un līguma noslēgšana**
	1. Līdz iepirkuma līguma noslēgšanai, Iepirkuma komisijai ir tiesības izbeigt vai pārtraukt iepirkuma procedūru.
	2. **Pasūtītājs patur tiesības, ņemot vērā piedāvāto cenu par vienu mazietilpības autobusu un izvērtējot savas finanšu iespējas, iegādāties mazāku mazietilpības autobusu skaitu, bet tieši trīs mazietilpības autobusus.**
	3. Pirms iepirkuma līguma slēgšanas par iepirkuma komisijas pieņemto lēmumu par iepirkuma līguma slēgšanas tiesību piešķiršanu Iepirkuma komisija vienlaicīgi (vienā dienā) informē visus Pretendentus, kā arī publicē paziņojumu laikrakstā, kā arī publicē paziņojumu mājas lapās internetā [www.satiksme.daugavpils.lv](http://www.satiksme.daugavpils.lv) un [www.daugavpils.lv](http://www.daugavpils.lv), www.iub.gov.lv.
	4. Iepirkuma līgumu slēdz ne agrāk kā nākamajā dienā pēc pretendentu informēšanas par pieņemto lēmumu.
4. **Cita informācija**
	1. Līgums jāizpilda saskaņā ar Latvijas Republikas normatīvajiem aktiem un Eiropas Savienības normatīvajiem aktiem.
	2. Piedāvājuma variantu iesniegšana nav pieļaujama.
	3. Sazināšanās starp Pasūtītāju un ieinteresētajiem Pretendentiem iepirkuma procedūras jautājumos notiek latviešu valodā pa pastu, e-pastu, faksu vai klātienē.
	4. Pasūtītājs nodrošina to, lai piedāvājumā ietvertā informācija nav pieejama līdz tā atvēršanas brīdim.
	5. Pretendents sedz visus izdevumus, kas ir saistīti ar piedāvājuma sagatavošanu un iesniegšanu Pasūtītājam.

Pielikums Nr.1

Iepirkuma dokumentācijas ar identifikācijas Nr. ASDS/2020/68

*Uz pretendenta veidlapas*

*Vieta*

*Datums*

**PIETEIKUMS PAR PIEDALĪŠANOS IEPIRKUMā**

Iepirkuma komisijai

Piesakās piedalīties iepirkumā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 nosaukums, identifikācijas numurs;

apņemas ievērot Iepirkuma dokumentācijas prasības;

apņemas (ja Pasūtītājs izvēlējies šo piedāvājumu) slēgt līgumu un izpildīt visus līguma noteikumus;

apliecina, ka ir iesniedzis tikai patiesu informāciju;

|  |  |
| --- | --- |
| Pretendents |  |
| Reģistrācijas Nr.  |  |
| Adrese: |  |
| Kontaktpersona |  |
| Kontaktpersonas tālr./fakss, e-pasts |  |
| Bankas nosaukums, filiāle |  |
| Bankas kods |  |
| Norēķinu konts |  |
| Vārds, uzvārds\* |  |
| Amats |  |
| Paraksts |  |
| Datums |  |
| Zīmogs |  |

\* Pretendenta vai tā pilnvarotās personas vārds, uzvārds

Pielikums Nr.2

Iepirkuma dokumentācijas

ar identifikācijas Nr. ASDS/2020/68

**PRETENDENTA FINANŠU APGROZĪJUMA (NETO) IZZIŅA**

|  |  |
| --- | --- |
| **Gads** | **Finanšu apgrozījums (neto) bez PVN (EUR)**  |
| 2019 |  |
| 2018 |  |
| 2017 |  |
| **Kopā** |  |
| **Vidēji =Kopā/3** |  |

|  |  |  |
| --- | --- | --- |
|  |  |  |
| (vieta) |  | (datums) |

|  |  |
| --- | --- |
|  Pretendents: |  |
|  |  (amats, paraksts, V.Uzvārds)  |
| z.v. |  |

Pielikums Nr.3

Iepirkuma dokumentācijas

ar identifikācijas Nr. ASDS/2020/68

**MAZIETILPĪBAS AUTOBUSU PIEGĀDES SARAKSTS**

|  |  |  |  |  |  |
| --- | --- | --- | --- | --- | --- |
| Gads | Modelis | Piegādāto autobusu skaits | Piegādesvieta | Pasūtītāja reģistrācijas numurs, adrese, kontaktpersona, kontaktpersonas tālrunis | Piegādes gads, mēnesis |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

|  |  |  |
| --- | --- | --- |
|  |  |  |
| (vieta) |  | (datums) |

|  |  |
| --- | --- |
|  Pretendents: |  |
|  |  (amats, paraksts, V.Uzvārds)  |
| z.v. |  |

Pielikums Nr.4

Iepirkuma dokumentācijas

ar identifikācijas Nr. ASDS/2020/68

**Tehniskā specifikācija**

**iepirkuma procedūrai** **“Mazietilpības autobusu iegāde”,**

 **identifikācijas numurs ASDS/2020/68**

|  |  |  |  |
| --- | --- | --- | --- |
| **N.p.****k.** | **R**ā**d**ī**t**ā**ji** | **Obligātie parametri, pras**ī**bas apr**ī**kojumam** | **Pretendenta pied**ā**v**ā**t**ā **mode**ļ**a parametri** |
| **4 (četri) jauni ar dīzeļdzinēju darbināmi ar daļēji zemu grīdu mazietilpības autobusi.** |   |
| ***1.*** | ***Transportlīdzekļa statuss*** | Pasažieru |  |
| ***2.*** | ***Transportlīdzekļa kategorija*** | M3 |  |
| ***3.***  | ***Izmēri***  |   |   |
| 3.1.  | Kopējais garums  | Ne vairāk kā 9m |   |
| 3.2.  | Kopējais platums  | Ne vairāk kā 2.5m |   |
| 3.3.  | Kopējais augstums ar ierīcēm jumtā  | Ne vairāk kā 3.1m  |   |
| ***4.***  | ***Salona sēdvietu izvietojums***  |  |   |
| 4.1. | Pasažieru skaits | Ne mazāk kā 33 |  |
| 4.2. | Invalīdu vieta | Autobusa aizmugurējā daļā paredzēta vieta invalīdiem ar nostiprināšanas siksnu (ne mazāk kā 1 vieta) |  |
| ***5.***  | ***Pasažieru durvis***  |   |   |
| 5.1.  | Pasažieru durvju skaits  | 2 (1 priekšējā, 1 aizmugurējā ar saliekamu platformu) |   |
| 5.2.  | Pasažieru durvju veids  | Automātiskas priekšējās un aizmugurējās durvis.  |   |
| 5.3. | Aizmugurējās durvis invalīdu iebraukšanai | Saliekamā platforma iebraukšanai |  |
| ***6.***  | ***Dzinējs***  |   |   |
| 6.1.  | Dzinēja tips, Emisijas norma  | Dīzeļdzinējs, ne zemāk kā EURO 6 |   |
| 6.2.  | Dzinēja tilpums  | No 2800cm3 līdz 3500cm3 |   |
| 6.3.  | Dzinēja jauda  | No 95kW līdz 150kW  |   |
| 6.4.  | Dzinēja iedarbināšana aukstā laikā  | Jānodrošina līdz -300C. Dzinēja apsilde stāvvietā ar elektrību no ārējā elektroavota. Autonomā apsilde  |   |
| 6.5.  | Dzinēja resurss līdz kapitālajam remontam  | Ne mazāk kā 600 000 km  |   |
| ***7.***  | ***Pārnesuma kārba***  | Automātiskā, ieprogrammētā, ņemot vērā pilsētas īpatnības |   |
| ***8.***  | ***Balstiekārta***  | Pneimatiskā balstiekārta ar augstuma regulēšanas iespēju no vadītāja vietas |   |
| ***9.***  | ***Bremžu sistēma***  | Anti- bloķēšanas bremžu sistēma (ABS)  |   |
| Pret buksēšanas sistēma (ASR)  |   |
| Elektroniskā Stabilitātes programma (ESP) - stabilitātes kontroles sistēma, kas ar elektronikas un bremžu palīdzību neļauj transporta līdzeklim saslīdēt ārkārtas situācijās.  |   |
| Disku bremzes abām asīm  |   |
| ***10.***  | ***Salona ventilācijas un apsildes sistēma***  | Kopējām apkures un ventilācijas sistēmām, neatkarīgi no laika apstākļiem, jānodrošina pastāvīgu temperatūru salonā robežās no +160C līdz + 240C (mikroklimata sistēma). Siltumradiātors salonā. |   |
| Priekšējā loga apsilde pret aizsalšanu visā loga platībā pie āra gaisa temperatūras –200C  |   |
| ***11.***  | ***Salons***  |   |   |
| 11.1.  | Salona sānu stiklojums  | Dubultie pakešu logi, stikli tonēti, atverami no katras puses.  |   |
| 11.2.  | Sēdekļi  | Sēdekļi mīksti, ergonomiski. Viegli kopjami no mākslīgās ādas vai cita materiāla.  |   |
| Autobuss pielāgots normatīvajos aktos par sabiedrisko transportlīdzekļu izgatavošanu noteiktajām prasībām, lai personām ar funkcionāliem traucējumiem atvieglotu iekļūšanu transportlīdzeklī, un nodrošinātu šo personu pārvadāšanu.  |   |
| 11.3.  | Pasažieru iekāpšana  | Siksnas invalīdu ratu nostiprināšanai salonā  |   |
| Izkāpšanas pogas invalīdu ratiņu novietošanas vietās ne mazāk, kā 2 STOP pieprasījuma pogas pasažieru salonā  |   |
| Vadītāja nodalījums norobežots no pasažieru salona ar vienlaidu (bez atstarpēm) starpsienu un ar iekšdurvīm, vadītāja ierobežošanai no pasažieriem |   |
| 11.4.  | Autovadītāja vieta  | Konsole kases aparātam ar pieslēgumu un slēdzamu naudas kasti, nodrošinot apgaismojumu tumšajā nakts laikā. Konsole uzstādāma vadītāja darbavietas labajā pusē. Naudas kaste uzstādāma vadītāja darbavietas kreisajā pusē. Papildu 2 (divas) 12 V ligzdas 3 Amp, in 4 USB ligzdas (ne mazāk kā 2 Amp katrā) |   |
| Autovadītāja komforta sēdeklis ar pagalvi, 3 punktu drošības jostu, sānu roku balsti  |   |
| Autovadītāja mikrofons  |   |
| Vadītāja kabīnes apgaismojums ieslēdzams atsevišķi no salona apgaismojuma |  |
| Elektriski apsildāms autovadītāja kreisās puses sānu logs un vējstikls  |   |
| 11.5.  | Virsbūves krāsojums  | Pēc savstarpējas vienošanās ar Pasūtītāju |   |
| ***12.*** | ***Video kameras***  | 4 (četras) IP video kameras ar kvalitāti ne zemāk kā Full HD 1080P ar kadru skaitu sekundē 25. 2 (divas) iekšējas, izvietotas salonā, 2 (divas) ārējas, izvietotas priekšā un aizmugurē. Monitors ar apskatīšanas iespēju reālā režīmā. Monitors ar apskatīšanas iespēju reālā režīmā. Visu videokameru ierakstu glabāšanu 30 dienas.  |  |
| ***13.***  | ***Degvielas tvertnes tilpums***  | Nodrošina autobusa nobraukumu ne mazāk kā 400 km. |   |
| ***14.***  | ***Maksimālais ātrums***  | Ātruma ierobežotājs robežās no 70 līdz 100 (km/h) |   |
| ***15.***  | ***Korozijas aizsardzība***  | Aizsardzība pret jebkuru rūsēšanu ne mazāk kā 7 gadi. Piemēroti ekspluatācijai uz ceļiem, uz kuriem tiek izmantoti aktīvie pretapledojuma reaģenti. |   |
| ***16.***  | ***Garantija***  | Garantijas termiņš visam autobusam ne mazāk kā 3 (trīs) gadi bez nobraukuma ierobežojuma. Nodrošināt rezerves daļu piegādi 24 h laikā visā garantijas periodā.  |   |
| ***17.***  | ***Riepas***  | Jaunas M+S |   |
| 17.1. | Riepu spiediena kontroles sistēmas | Transportlīdzeklim jābūt aprīkotam |  |
| 17.2. | Riepu rites pretestība | Saskaņā ar ISO 28580 vai ekvivalents |  |
| ***18.***  | ***Nepieciešamais papildaprīkojums***  | Aprīkots ar miglas lukturiem priekšpusē  |   |
| Stereo sistēma ar USB |   |
| Iespēja pieslēgt GPS |  |
| Digitālais pulkstenis autobusa priekšējā daļā  |   |
| Digitālais tahogrāfs  |   |
|  |  | Apsildāmi un elektriski regulējami ārējie atpakaļskata spoguļi. Atpakaļskata spoguļiem jābūt dalītiem ar papildu palielinošo sfēru.  |   |
| Elektroniskais maršruta rādītājs autobusa priekšā, sānā un aizmugurē ar iespēju programmēt un mainīt maršrutu numuru un nosaukumu, ņemot vērā LR normatīvo aktu prasības. |   |
| Automātiskā pasažieru audio un vizuālā apziņošanas sistēma salonā par pašreizējo un nākamo braukšanas maršruta pieturvietām, kā arī citas dienesta un reklāmas informācijas izziņošanai. Sistēmai automātiski jānosaka transportlīdzekļa atrašanās vietu un jāpaziņo pieturvietu nosaukumu, informāciju papildus attēlojot uz monitora. 1 (viens) 14"-22" izmēra monitors. Programmatūra iekļauta. |  |
| Riteņu dekoratīvie aizsargi  |   |
| Dienas LED gaismas automātiska ieslēgšanās, iedarbinot dzinēju  |   |
| Iespēja pieslēgt kases sistēmu, iespēja uzstādīt elektronisko biļešu uzskaites sistēmu (vērtētājs ir uzstādīts uz margām). Galvenās vienības uzstādīšana blakus vadītājam.Visus nepieciešamos kabeļus iestiepj margās (FTP Cat5e, barošanas kabelis 2x0,75). |   |
| Salona trokšņa un siltumizolācija  |   |
| Rezerves ritenis  |   |
| Domkrats, instrumentu komplekts  |   |
| Ugunsdzēšamie aparāti, avārijas izeju āmuriņi, avārijas trijstūris, signālu vestes (2.gab), aptieciņas (2. gab.), riteņu bloķētāji, divas atkritumu tvertnes durvju tuvumā  |   |
|  |  | APSS sāk darboties automātiski, ieslēdzot autobusa aizdedzi. APSS darbības temperatūras diapazona minimālās prasības ir no -30ºC līdz +30ºC, relatīvā gaisa mitrums līdz 95 %. APSS precīzi darbojas jebkurā apgaismojumā (saulainā laikā, mākoņains, lietus vai tumšā diennakts laikā). APSS nodrošina pasažieru plūsmas (iekāpjošie un izkāpjošie pasažieri) uzskaiti katrā maršrutā un sadalītu pa pieturām. Pieturu identifikācija ar GPS. Sistēmas darbības precizitāte ir ne mazāka kā 98%. APSS komplektācijā ir iekļauta arī programmatūra (programmatūras licence, atjauninājumi un atbalsts), datu pārraide un uzglabāšana, kā arī piekļuve datiem un to apstrādei periodam – 10 kalendārajiem gadiem. |  |
| ***19.***  | ***Dokumentācija***  | Apkalpošanas dokumentācija latviešu valodā: Servisa grāmatiņa, Autobusa ekspluatācijas rokasgrāmata  |   |
| Piešķirt garantijas apkalpošanas tiesības uzņēmumam AS “Daugavpils satiksme” |  |
| ***20.*** | ***Vadītāju apmācība*** | Autovadītājus apmācīt vidi saudzējošai autobusu vadīšanai un apkopei, kā arī autobusu uzpildes veikšanas procesu |  |
| ***21.*** | ***Iespēja iegādāties diagnostikas iekārtu*** | Viena iekārta autobusu tehniskās pārbaudes un apkopes veikšanai uzņēmuma teritorijā. Specializēto instrumentu komplekts. |  |
| Personāla apmācība un sertifikācija iekārtas izmantošanai (ne mazāk kā 3 darbinieki) |  |
| ***22.***  | ***Piegādes termiņš***  | 6 (sešu) mēnešu laikā no pirkuma līguma noslēgšanas brīža, iekļaujot reģistrāciju, sertifikāciju, tehnisko apskati, tahogrāfa aktivizāciju (ieskaitot sertifikātus) atbilstoši LR noteiktajām prasībām līdz līguma izpildes vietai |   |
| ***23.*** | ***Autobusu pieņemšanas-nodošanas kārtība*** | Autobusu pieņemšana tiek veikta divos etapos: 1. Pēc rāmja izgatavošanas un apstrādes autobusu izgatavotāja teritorijā (3 cilvēki, uz ražotāja rēķina),2. Nodošanai ekspluatācijā gatavu autobusu pieņemšana pasūtītāja teritorijā. |  |

|  |  |  |
| --- | --- | --- |
|  |  |  |
| (vieta) |  | (datums) |

|  |  |
| --- | --- |
|  Pretendents: |  |
|  |  (amats, paraksts, V.Uzvārds)  |
| z.v. |  |

Pielikums Nr.5

Iepirkuma dokumentācijas

ar identifikācijas Nr ASDS/2020/68

**PRETENDENTA FINANŠU PIEDĀVĀJUMS**

Pasūtītājs:

Reģistrācijas numurs:

Kontaktadrese:

Iepirkuma nosaukums:

Iepirkuma id. Nr.

<Vietas nosaukums>, <gads>.gada <datums>.<mēnesis>

1. Iepazīstoties ar iepirkuma procedūras „Mazietilpības autobusu iegāde”, identifikācijas Nr. ASDS/2020/68, noteikumiem, tajā skaitā ar tehniskās specifikācijas prasībām, mēs piedāvājam piegādāt divus lietotus autobusus atbilstoši finanšu piedāvājumam:

|  |  |  |
| --- | --- | --- |
| **Nr.p.k.** | **Autobusa marka un modelis** | **Cena par 1 gab. bez PVN EUR** |
| 1. |  |  |
| 2. |  |  |
| 3. |  |  |
| 4. |  |  |
| **Kopā EUR bez PVN**  |  |

1. Šis piedāvājums ir spēkā līdz iepirkuma līguma noslēgšanai - vismaz 120 (viens simts divdesmit) kalendārās dienas un tas mums būs saistošs un var tikt apstiprināts jebkurā brīdī līdz noteiktā perioda beigām.

|  |  |  |
| --- | --- | --- |
|  |  |  |
| (vieta) |  | (datums) |

|  |  |
| --- | --- |
|  Pretendents: |  |
|  |  (amats, paraksts, V.Uzvārds)  |
| z.v. |  |

Pielikums Nr.6

Iepirkuma dokumentācijas

ar identifikācijas Nr. ASDS/2020/68

**LĪGUMA PROJEKTS**

Daugavpilī 2020.gada \_\_\_\_\_\_\_\_\_\_\_\_

**AS ,,Daugavpils satiksme”***,* reģistrācijas Nr.41503002269, juridiskā adrese 18.Novembra ielā 183, Daugavpilī, turpmāk – PIRCĒJS, kuru uz Statūtu pamata pārstāv tās valdes loceklis \_\_\_\_\_\_\_\_\_\_\_\_\_\_\_\_\_\_\_\_\_\_\_\_, no vienas puses un,

\_\_\_\_\_\_\_\_\_\_\_\_\_\_\_\_\_\_\_\_\_\_, reģ.Nr.\_\_\_\_\_\_\_\_\_\_\_\_\_\_\_\_\_\_\_\_, juridiskā adrese \_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_, turpmāk – PĀRDEVĒJS, tās \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ personā, kurš/a rīkojas uz \_\_\_\_\_\_\_\_\_\_\_\_\_\_\_\_\_ pamata, no otras puses, abi kopā saukti Puses, bet katrs atsevišķi saukts Puse, pamatojoties uz AS ,,Daugavpils satiksme” iepirkuma komisijas 2020.gada \_\_\_\_\_\_ lēmumu (2020.gada \_\_\_\_\_ protokols Nr.\_\_) “Mazietilpības autobusu iegāde”, identifikācijas Nr.ASDS/2020/68, noslēdza šādu līgumu, turpmāk – Līgums:

1. **Līguma priekšmets**
	1. PĀRDEVĒJS pārdod un piegādā četru (vai trīs) mazietilpības autobusus \_\_\_\_\_\_\_\_\_ (turpmāk - Prece) PIRCĒJAM, bet PIRCĒJS pērk Preci saskaņā ar PĀRDEVĒJA iesniegto Tehnisko piedāvājumu (Līguma pielikums Nr.1) un Finanšu piedāvājumu (Līguma pielikums Nr.2).
2. **LĪGUMA IZPILDES KĀRTĪBA**
	1. PĀRDEVĒJS piegādā Preci: Kārklu iela 24 , Daugavpils, Latvija.
	2. PĀRDEVĒJAM jānodrošina Preces piegādi PIRCĒJAM 6 (sešu) mēnešu laikā no Līguma noslēgšanas dienas.
3. **PRECES CENA UN NORĒĶINU KĀRTĪBA**
	1. Kopēja Preces cena atbilstoši PĀRDEVĒJA iesniegtam Finanšu piedāvājumam (Līguma pielikums Nr.2) sastāda \_\_\_\_\_\_ EUR bez PVN 21%(\_\_\_\_\_\_\_\_\_\_\_\_\_\_), PVN 21% \_\_\_\_\_ EUR (\_\_\_), kopā ar PVN 21% EUR (\_\_\_\_\_\_\_).
	2. Apmaksa par Preci tiks veikta 15 (piecpadsmit) kalendāro dienu laikā pēc Preces saņemšanas, attiecīgas pavadzīmes un pieņemšanas-nodošanas akta abpusējas parakstīšanas brīža.
	3. Apmaksa tiek veikta ar pārskaitījumu uz PĀRDEVĒJA norēķinu kontu.
4. **PĀRDEVĒJA UN PIRCĒJA TIESĪBAS UN PIENĀKUMI**
	1. PĀRDEVĒJS apņemas:
		1. ievērot Latvijas Republikā un Eiropas savienībās spēkā esošos noteikumus un normatīvus, kas reglamentē šajā Līgumā noteikto,
		2. ar saviem spēkiem un par saviem finanšu līdzekļiem nodrošina Preces piegādi līdz Kārklu ielā 24, Daugavpilī, Latvijā. Transporta pakalpojumi ir iekļauti Preces cenā,
		3. veikt Preces piegādi šī Līguma 2.2.punktā norādītajā laikā. PĀRDEVĒJS ir tiesīgs piegādāt Preci pirms termiņa, iepriekš saskaņojot piegādes laiku ar PIRCĒJU.
	2. PIRCĒJS apņemas:
		1. pieņemt Preci no PĀRDEVĒJA šajā Līgumā noteiktajā kārtībā.
		2. veikt norēķinus ar PĀRDEVĒJU saskaņā ar šī Līguma noteikumiem.
5. **PRECES NODOŠANAS UN PIEŅEMŠANAS KĀRTĪBA**
	1. Par Preces piegādes datumu tiek uzskatīts piegādes datums, kad PIRCĒJS faktiski saņēma Preci un Puses parakstīja pieņemšanas-nodošanas aktu un pavadzīmi.
	2. Ja Preces pieņemšanas laikā tiek konstatēta Preces kvalitātes neatbilstība, par to tiek sastādīts Defektu akts, saskaņā ar kuru PĀRDEVĒJS apņemas 5 (piecu) kalendāro dienu laikā uz sava rēķina novērst Defektu aktā norādītos trūkumus.
	3. Pretenzijas, kas saistītas ar līgumsaistību izpildi, pusēm jāizskata ne vēlāk kā 5 (piecu) kalendāro dienu laikā no pretenzijas saņemšanas dienas.
6. **GARANTIJA**
	1. Preces garantijas termiņš ir 3 (trīs) gadi bez nobraukuma ierobežojuma, un tās sākas no brīža, kad Puses ir parakstījušas Preces pieņemšanas-nodošanas aktu un pavadzīmi. Garantijas laikā PĀRDEVĒJS veic remontu, nomaina nekvalitatīvās detaļas uz sava rēķina.
	2. Gadījumā, ja garantijas laikā tiek konstatēti defekti un trūkumi, tiek sastādīts Defektu akts, kurā atspoguļo atklātos defektus un trūkumus, pieaicinot šī Defektu akta sastādīšanai PĀRDEVĒJA un PIRCĒJA pārstāvjus vai neatkarīgus ekspertus. Ja atklātie defekti un trūkumi nav radušies PIRCĒJA vainas dēļ, Puses uzskata sastādīto Defektu aktu par neapstrīdamu pierādījumu, pamatojoties uz kuru PĀRDEVĒJS par saviem finanšu līdzekļiem novērš atklātos defektus un trūkumus 2 (divu) nedēļu laikā pēc akta sastādīšanas. PĀRDEVĒJS ar saviem spēkiem un par saviem finanšu līdzekļiem piegādā Preci līdz servisa centram un atpakaļ.
	3. Ekspertīzes izdevumus sedz Puse, kura saskaņā ar ekspertīzes slēdzienu ir vainojama.
	4. Garantijas laikā PĀRDEVĒJS apņemas ierasties 24 stundu laikā no brīža, kad PIRCĒJS informēja PĀRDEVĒJU (pa faksu vai e-pastu), lai sastādītu Defektu aktu atbilstoši Līguma 6.2. punkta noteikumiem.
	5. Garantijas termiņš tiek pagarināts par laiku, kurā Prece nav ekspluatēta sakarā ar konstatēto defektu vai trūkumu novēršanu atbilstoši sastādītam aktam.
7. **PUŠU ATBILDĪBA**
	1. Puses ir materiāli atbildīgas gadījumā, ja netiek pildīti vai tiek nepienācīgi pildīti esošā Līguma nosacījumi, kā rezultātā viena no pusēm otras puses vainas dēļ cietusi zaudējumus.
	2. Par Preces nesavlaicīgu piegādi un/vai nekvalitatīvu piegādi, kā arī Preces nenodošanu saskaņā ar šī Līguma noteikumiem PIRCĒJAM ir tiesības ieturēt līgumsodu 0,3% apmērā no kopējas Preces cenas par katru dienu, bet ne vairāk ka 10% no Līguma kopējas Preces cenas.
	3. Par Līgumā paredzēto maksājumu termiņu neievērošanu PIRCĒJS maksā PĀRDEVĒJAM līgumsodu 0,3% no kopējās Preces cenas summas par katru nokavēto dienu, bet ne vairāk ka 10% no Līguma kopējas Preces cenas.
	4. Gadījumā, ja PĀRDEVĒJS nav novērsis trūkumus šī Līguma 5.2.punktā paredzētajā laikā, tad PĀRDEVĒJAM var tikt piemērotas soda sankcijas 0,3% apmērā no Līguma kopējas Preces cenas par katru nokavēto dienu, bet ne vairāk ka 10% no Līguma kopējas Preces cenas un ieturot to no maksājuma.
	5. Ja PĀRDEVĒJS nokavē šī Līguma 6.2.punktā noteikto atklāto defektu un trūkumu novēršanas termiņus, tad PIRCĒJAM ir tiesības aprēķināt līgumsodu 0,3% no kopējās Preces cenas summas par katru nokavēto dienu, bet ne vairāk ka 10% no Līguma kopējas Preces cenas.
	6. Visi ar esošo Līgumu saistītie strīdus jautājumi tiek risināti uz pušu savstarpējas vienošanās pamata. Ja šāda vienošanās netiek panākta, strīdus jautājumi tiek risināti Latvijas Republikas tiesu instancēs, Latvijas Republikas normatīvajos aktos noteiktajā kārtībā.
	7. PIRCĒJAM ir tiesības vienpusēji atkāpties no līguma izpildes, ja līgumu nav iespējams izpildīt tādēļ, ka līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas (minētā nosacījuma iekļaušana līgumā ir saistīta ar to, ka 04.07.2019. stājās spēkā grozījumi Starptautisko un Latvijas Republikas nacionālo sankciju likuma 11.1 panta trešās daļas regulējumā).
8. **NEPĀRVARAMA VARA**
	1. Neviena no pusēm nebūs atbildīga par pilnas vai daļējas vienas no savām saistībām
	neizpildes gadījumā, ja nepildīšana būs nepārvaramas varas apstākļu sekas, tādu kā ugunsgrēks, zemestrīce un citas dabas stihijas, kā arī karš vai karadarbība, streiki, Latvijas Republikas likumdošanas un izpildvaras institūciju lēmumi, kuri radušies pēc šī Līguma noslēgšanas brīža.
	2. Puse, kurai radās saistību izpildes neiespējamība, nepārvaramas varas apstākļu iestāšanās
	dēļ, par augstāk minēto apstākļu iestāšanos, nekavējoties, pa faksu un ar ierakstīto vēstuli paziņo otrai pusei.
	3. Nepaziņošana vai nesavlaicīga paziņošana ieinteresētajai pusei atņem otrai pusei tiesības atsaukties uz jebkuru norādīto apstākli, kā uz pamatu, lai atbrīvotos no atbildības par saistību neizpildi.
9. **CITI NOTEIKUMI**
	1. Šis Līgums stājas spēkā ar tā parakstīšanas brīdi un darbojas līdz Pušu saistību pilnīgai izpildei.
	2. Visi šī Līguma grozījumi un papildinājumi ir spēkā, ja ir sastādīti rakstiski un tos parakstījuši pušu pilnvarotie pārstāvji. Tie pievienojami Līgumam kā pielikumi un kļūst par šī Līguma neatņemamu sastāvdaļu.
	3. PĀRDEVĒJAM ir tiesības izbeigt Līgumu šādos gadījumos:
		1. PIRCĒJS kavē Līgumā noteiktos maksājumus par Preces piegādi;
	4. PIRCĒJAM ir tiesības izbeigt Līgumu šādos gadījumos:
		1. ja PĀRDEVĒJS pārkāpj kādu no šī Līguma noteikumiem,
		2. tiek veiktas piespiedu darbības no trešo personu puses, kā rezultātā tiek apķīlāta (aprakstīta) PĀRDEVĒJA manta, uzlikts liegums rīcībai ar banku kontiem, uzlikts liegums kustamām mantām un nekustamajam īpašumam valsts publiskajos reģistros.
	5. PĀRDEVĒJAM ir pienākums pārtraukt Preces piegādi ar PIRCĒJA paziņojuma par Līguma izbeigšanu saņemšanas brīdi.
	6. Ja šī Līguma saistības netiek izpildītas vai izpildītas nepienācīgi, vainīgā Puse ir materiāli atbildīga saskaņā ar Latvijas Republikā spēkā esošajiem normatīvajiem aktiem.
	7. PIRCĒJAM un PĀRDEVĒJM savlaicīgi jāinformē vienam otru par tiem apstākļiem, kas ietekmē vai varētu ietekmēt šī Līguma izpildi.
	8. Gadījumā, ja kāda no šī Līguma pusēm maina savu juridisko adresi un/vai bankas rekvizītus, tā ne vēlāk kā 3 (trīs) darba dienu laikā pēc izmaiņu veikšanas rakstiski paziņo par to otrai pusei.
	9. Līguma Pušu juridiskā statusa maiņas gadījumā šis Līgums saglabā savu spēku pilnā apjomā to tiesību un saistību pārņēmējiem.
	10. Visos pārējos šajā Līgumā neatrunātajos jautājumos puses vadās no Latvijas Republikā spēkā esošajiem normatīvajiem aktiem.
	11. Šis Līgums sastādīts uz \_\_\_ (\_\_\_\_\_) lapām, 2 (divos) eksemplāros, kuriem ir vienāds juridiskais spēks, 1 (viens) eksemplārs - PIRCĒJAM, otrs PĀRDEVĒJAM. Puses apliecina, ka personām, kas paraksta šo Līgumu, ir visas likumīgās un nepieciešamās tiesības, pilnvaras un atļaujas slēgt un parakstīt šo Līgumu.

Pielikumā:

1. Iepirkuma "Mazietilpības autobusu iegāde", identifikācijas Nr. ASDS/\_\_\_\_\_\_\_, PĀRDĒVĒJA iesniegtā Tehniskā piedāvājuma kopija uz \_\_ lp.
2. Iepirkuma "Mazietilpības autobusu iegāde", identifikācijas Nr. ASDS/\_\_\_\_\_\_\_, PĀRDĒVĒJA iesniegtā Finanšu piedāvājuma kopija uz \_\_ lp.

**10.PUŠU REKVIZĪTI UN PARAKSTI**